Det tradisjonelle veiløpet er brutt ved Konows gate 55, det vil si nr. 45 til nr. 55 er trengt opp i et hjørne ved hjelp av en midlertidig forstøtningsmur i betong satt opp på nødbudsjett på begynnelsen av 1930-tallet – derav det folkelige navnet «Nøds'n» på dette inneklemte strekket av det opprinnelige veifaret. Nord for nødmuren kommer Dyvekes vei vestfra og faller sammen med østre delen av Konows gate. Sammenknytningen mellom Dyvekes vei og østre delen av Konows gate skal ha funnet sted i andre halvdel av 1930-tallet. I en overgangsfase (det vil si før Dyvekes vei fram til østre strekket av Konows gate var ferdigstilt) gikk Konows gate i en liten sløyfe rundt nødmuren.